open-index/open-wikipedia-markdown huggingface dataset:
Grand Canyon Village

**Grand Canyon Village** er en bebyggelse på den sørlige kanten av Grand Canyon i Coconino County i det nordlige Arizona, USA. Bebyggelsen er et såkalt Census-Designated Place (CDP), et område som ikke regnes som en by og som ikke har selvstendig bystyre, men hvor befolkningstettheten allikevel er så stor at den oppføres separat i folketellinger.

"Landsbyen" som ble grunnlagt i *1901* med anleggelsen av en jernbane mellom Williams, Arizona og Grand Canyon, serverer de mange turistene som hvert år besøker Grand Canyon. Mange av byens bygninger, f.eks. det berømte hotellet El Tovar, *Hopi House* og jernbanestasjonen stammer fra begynnelsen av det 20. århundre. Mange av bygningene er utpekt som såkalte National Historic Landmarks, og hele bebyggelsen har siden 1987 vært et National Historic Landmark District.

## Geografi
Bebyggelsen ligger i 2&nbsp;092 meters høyde over havet på Coloradoplatået og dekker et areal på 34,7&nbsp;km², hvorav hele området utgjør land. Hele bebyggelsen ligger inne i Grand Canyon National Park.

## Demografi
Ved folketellingen i 2000 hadde Grand Canyon Village en befolkning på 1&nbsp;460 personer. 73 % av disse var hvite, og 19% var opprinnelige amerikanere. Ingen andre raser var representert med over 2% av befolkningstallet.

20 % av innbyggerne var under 18 år og 2 % var over 65 år. Det er altså snakk om en by med en forholdsvis ung befolkning, noe som formodentlig skyldes at de fleste flytter fra stedet når de forlater arbeidsmarkedet.

## Se også
*Grand Canyon National Park
*Grand Canyon Railway

## Referanser


## Eksterne lenker
* Om Grand Canyon Village fra Center for Landuse Interpretation (engelsk)
* Grand Canyon Village Welcome Center (engelsk)
Siegfried & Roy

**Siegfried & Roy** var en tysk-amerikansk duo kjent for sitt magi- og illusjonsshow i Las Vegas. De var kjent for å ha kattedyr i sine show og spesielt hvite tigere.

De avsluttet karrieren med sine sedvanlige show i 2003, men i etterkant var det noen spesialopptredener, det siste var 28. februar 2009.

## Personene
**Siegfried Fischbacher** (født 13. juni 1939 i Rosenheim i Bayern, død 13. januar 2021) og **Roy Horn** (født **Roy Uwe Ludwig Horn** 3. oktober 1944 i Nordenham, død 8. mai 2020 i Las Vegas i Nevada) ble født i Tyskland henholdsvis like før og under andre verdenskrig. De emigrerte til USA, hvor de ble amerikanske statsborgere.

Siegfried var tradisjonell magiker (illusjonist) mens Roy vokste opp blant eksotiske dyr som han ble kjent for å ha godt lag med. De to hadde i alt  show sammen, for det meste på The Mirage i Las Vegas. Under en forestilling den 3. oktober 2003 ble Roy skadet av en tiger som angrep ham. Dette førte til at dette showet ble lagt ned permanent.

Roy Horn testet i slutten av april 2020 positiv for covid-19-infeksjon, og døde av sykdommen i en alder av 75 år den 8. mai på Mountain View Hospital i Las Vegas.

## Referanser


## Eksterne lenker
* 
*
Zhang Wentian

**Zhang Wentian** (kinesisk: 张闻天, pinyin: *Zhāng Wéntiān*, født 30. juni 1900 i Nanhui i Kina, død 1. juli 1976 i Wuxi) var en ledende kinesisk kommunistisk politiker.

Zhang ble medlem av Det kinesiske kommunistparti i 1925 og ble sendt for studier til Sun Yatsenuniversitetet i Moskva. Der kom han inn i kretsen rundt Wang Ming og begynte etter hjemkomsten til Kina å spille en viktig rolle i kretsen som fikk tilnavnet de 28 bolsjeviker. 

Han var generalsekretær for det kinesiske kommunistparti fra 1935 til 1943, da denne stillingen ble avskaffet. Han deltok på «den lange marsjen», var kinesisk ambassadør til Sovjetunionen fra april 1951 til januar 1955, og viseutenriksminister for Folkerepublikken Kina fra desember 1954 til november 1960.  I 1959 spilte han  en viktig rolle i Peng Dehuai-affæren under Lushankonferansen.

## Referanser


## Eksterne lenker
* 
*
Grand Ole Opry

***Grand Ole Opry*** er et amerikansk radioprogram som fokuserer på country, bluegrass og gospel, og som siden 28. november 1925 er blitt sendt over hele USA fra Nashville i Tennessee. Denne byen regnes som country-hovedstaden. 

Etter å ha sendt fra ulike steder, flyttet programmet til Ryman Auditorium med en tilskuerkapasitet på 2&nbsp;362, med første sending herfra 5. juni 1943 og fram til 16. mars 1974 da det flyttet til nåværende lokaler i en egen temapark og med en tilskuerkapasitet på 4&nbsp;400. Ryman Auditorium ble imidlertid gjenåpnet i 1992.

Da rockekulturen og den langhårede hippiekulturen vokste fram på 1960-tallet, holdt Grand Ole Opry på en tradisjonell stil. Det eneste unntaket var da Gram Parsons med band opptrådte i mars 1968, men dette fikk en reservert mottakelse fra publikum.

Medlemskap i *Opry* regnes som noe av det mest høythengende innen country. Listen over nåværende og tidligere medlemmer omfatter countrystjerner som Fiddlin' Arthur Smith, Roy Acuff, Johnny Cash, Bill Monroe, Ricky Skaggs, Alison Krauss, Dolly Parton, Jim Reeves og Luke Combs.

## Eksterne lenker
*
Baklidammen

**Baklidammen** er en dam i Bymarka i Trondheim kommune i Trøndelag. Dammen ligger rett vest for Theisendammen, mellom Fjellseterveien og Gamle Bynesveg. Baklidammen ligger på 197 moh og har en kapasitet på 425 000 m³. Denne ble anlagt i årene 1898 til 1900 i forbindelse med stadsingeniør Carl Adolf Dahls fornyelse av Trondheims vannforsyningsnett, og har utløp til Theisendammen på 153 moh via Baklibekken. Baklidammen ble påbygget i 1910–1911, og får i sin tur forsyning via blant andre Kobberdamsbekken fra Kobberdammen samt andre myrvann mer sentralt i Bymarka. I dag drives det blant annet med sportsfiske i Baklidammen.

## Referanser




## Litteratur
*
Vor Verden

***Vor Verden*** var et norsk tidsskrift som utkom fra 1923 til 1929, med Ronald Fangen som redaktør.

*Vor Verden* var ment som en konservativ utfordring til det kommunistiske tidsskriftet *[[Mot Dag]]*, som ble startet i 1921. Redaktøren for *Vor Verden* var forfatteren Ronald Fangen (28 år i 1923), mens den unge studenten Henrik Groth var redaksjonssekretær.

I 1929 utkom *Skillelinjen*, en samling av essays som først var utgitt i *Vor Verden*.

## Bidragsytere
* Ronald Fangen
* Charles Kent
* Eugenia Kielland
* Sverre Klausen
* Ingjald Nissen
* A. H. Winsnes
* Gunnar Gunnarsson

## Kilder
* Philip Houm: *Norges litteratur fra 1914 til 1950-årene*, s. 33–35. Oslo: Aschehoug, 1965.
Osman Batur

**Osman Batur** (Оспан батыр, også kjent som **Ospan Batyr**, født i Koktokay i dagens Xinjiang i Kina i 1899, død 29. april 1951 i Ürümqi) var en kasakhisk geriljaleder. 

I 1943 startet Batur med sovjetisk støtte kasakhiske geriljagrupper i Altaj- og Tianshanfjellene med det målet å opprette en egen stat i Altajområdet. I samband med den Den andre østturkestanske republikkens grunnleggelse i 1944 ble han med i den nye regjeringen. Etter at Folkerepublikken Kina ble grunnlagt i 1949 ledet han geriljagrupper som kjempet mot Folkets frigjøringshær i Xinjiang. Han ble til slutt fakket i det sørlige Xinjiang og ble henrettet ved halshugging i Ürümqi den 29. april 1951. Mange av hans tilhengere flyktet senere fra Xinjiang og innledet det som ble kalt «den kasakhiske flukt» fra Xinjiang.

## Kilder
* Linda Benson: *The Ili Rebellion: Moslem Challenge to Chinese Authority in Xinjiang 1944-49* Armonk, New York: M.E. Sharpe, Inc., 1990.
* Godfrey Lias: ''Kazak Exodus.''  London: Evans Bros, 1956.
* James A. Millward: *Eurasian crossroads: A history of Xinjiang.* New York: Columbia University Press, 2007.
Albert Dams minnelegat

Stipend fra **Albert Dams minnelegat** (dansk: *Albert Dams mindelegat*) ble utdelt første gang i oktober 1995. Legatet ble bestemt opprettet av Berthe Jönsson – død 8. juli 1993 – som var i familie med Albert Dam. Et stipend gis hvert år til en mannlig eller kvinnelig dansk forfatter for en litterær innsats. Legatet deles ut av Dansk Forfatterforening.

## Prisvinnere

## Eksterne lenker
* Litteraturpriser.dk
De frivilliges marsj

***De frivilliges marsj*** (kinesisk: 义勇军进行曲, pinyin: *Yìǒngjūn jìnxíngqǔ*) er Folkerepublikken Kinas nasjonalsang, skrevet som en antijapansk patriotisk marsj i 1934, ikke lenge før den annen sino-japanske krig (1937–1945). Teksten er av Tian Han (田汉), til musikk av Nie Er (聂耳).

## Historie
Sangen var gjennomganslydspor i den patriotiske film *[[Sønner og døtre i stormtider]]* fra 1935. Den var en av flere sanger som ble promotert i det skjulte for å styrke som den anti-japanske motstandskraft i folket som del av «den venstreorienterte kinobevegelse» (1931–37). Sangen ble også sluppet som plate av Pathé i 1935.

Sangen var populær under Republikken Kinas tid, men etter at den ble antatt av kommunistene kom den fra 1949 til 1990-tallet å bli forbudt på Taiwan.

Den ble utvalgt til provisorisk nasjonalsang like før utropelsen av Folkerepublikken Kina den 1. oktober 1949. Men *De frivilliges marsj* ble forbudt under kulturrevolusjonen (1966–1976), som følge av at Tian Han ble kritisert og fengslet (Tian døde i fengsel i 1968). I praksis fungerte i stedet *[[Østen er rød]]* som nasjonalsang.

I 1978, to år etter Mao Zedongs død, ble *De frivilliges marsj* gjeninnført som nasjonalsang, men med en ny tekst som hyllet kommunistpartiet og Mao. Endringen, som sammenfalt med Deng Xiaopings maktovertagelse, ble ikke populær, og i 1982 besluttet man at man skulle tilbake til originalteksten, som verken nevner partiet eller noen spesiell leder, men legger vekt på den nasjonale enhet.

Sangen ble offisielt utropt til nasjonalsang av Den nasjonale folkekongress i 2004 og ble innskrevet som tillegg i den kinesiske grunnlov.

## Tekst (original, lik den nåværende versjon)

## Tekst (1978–1982)

## Referanser
Gjeldsoffer

**Gjeldsoffer** er en skyldner som har mistet kontrollen over gjelden uansett grunn. En annen definisjon, i en mer snever betydning er; en skyldner som har mistet kontrollen over gjelden grunnet en uforskyldt begivenhet, for eksempel bortfall av inntekt eller et betydelig økonomisk tap uten skyld. Det synes som den første definisjon av begrepet gjeldsoffer er mest vanlig, men en har da kommet langt fra den alminnelig betydning av begrepet "offer".                       

I gjeldsordningsloven brukes ikke begrepet «gjeldsoffer», men det er ikke tvil om at skyld eller ikke skyld i at gjelden er kommet ut av kontroll, kan få rettslig betydning når støtenhetskriteriet skal avgrenses. Har skyldner uforskyldt mistet kontrollen over økonomien, kan det neppe være støtende å åpne offentlig gjeldsforhandling, hvis ikke andre vilkår i loven er til hinder for en gjeldsordning. 

## Se også
*Gjeldsordning
Gwoyeu Romatzyh

**Gwoyeu Romatzyh** (kinesisk: 国语罗马字, pinyin: *Guóyǔ Luómǎzì*; romanisering av landsmålet) er et romaniseringssystem for mandarin som ble skapt i 1926 av en gruppe kinesiske lingvister under ledelse av Yuen Ren Chao. Selv om systemet ble anerkjent offentlig i 1928 av den kinesiske regjering, fikk det ikke noen særlig gjennomslagskraft, selv om det ble utgitt noen ordbøker med dette systemet.

Det mest særegne med dette systemet er at de fire toneleier ikke gjengis med verken diakritiske tegn eller siffer, men med bokstaver. 

Stavelsen «fen» blir således gjengitt slik:
*1. tone: fen
*2. tone: fern
*3. tone: feen
*4. tone: fenn

## Litteratur
* Yuen Ren Chao: *A Grammar of Spoken Chinese*. UCP, Berkeley, Calif. 1968, ISBN 0-520-00219-9.

## Eksterne lenker
* Sammenligningstabeller for de viktigste kinesiske romaniseringssystemer
* Informasjon om Gwoyeu Romatzyh
Leo Estvads Legat

Fra **Leo Estvads Legat** deles det ut både en pris til en bildende kunster (2/3) og en forfatter (1/3), bare det siste er tatt med her. Legatet er oppkalt etter billedkunstneren og forfatteren Leo Estvad (1902-86).

## Liste over andre mottakere

## Eksterne lenker
* Litteraturpriser.dk
Ryman Auditorium

**Ryman Auditorium** er en konsertscene og et museum med adresse 116 Fifth Avenue North i Nashville, Tennessee. Den har en publikumskapasitet på 2&nbsp;362 seter og er mest kjent for å ha vært tilholdsstedet til *[[Grand Ole Opry]]* i årene 1943 til 1974. Stedet het tidligere **Grand Old Opry House** og enda tidligere **Union Gospel Tabernacle**.

Bygningen ble reist av Thomas Ryman (1843&ndash;1904), en elvebåtkaptein og forretningsmann i Nashville som eide flere serveringssteder. Bygningen åpnet i 1892 som *Union Gospel Tabernacle* og skulle være et møtelokale for vekkelsespredikanten Samuel Porter Jones. Etter Rymans død, ble det gitt dagens navn som en oppkalling etter ham.

Etter at Grand Ole Opry flyttet fra bygningen i 1974, sto den en periode til forfall, fram til Emmylou Harris tok initiativ til å få satt den i stand. Hennes arbeid her endte blant annet med albumet *At the Ryman* fra 1992. I 1994 ble bygget offisielt gjenåpnet, som konsertlokale og museum.

Scenen og konsertlokalet er kjent for å ha en meget god akustikk, og er i dag fortsatt i bruk som en scene for countrymusikk, men også alternativ rock, bluegrass, blues, klassisk musikk, gospelmusikk, jazz, pop, folkemusikk og rock and roll, samt musikaler og Stand up.

Ryman Auditorium regner seg som fødested for bluegrass. Det var her Bill Monroe (1911–1996) i 1945 for første gang spilte med det som senere ble regnet for å være den klassiske bluegrassgruppen, med medspillerne Earl Scruggs (banjo), Lester Flatt (gitar), Chubby Wise (fele) og Alan Watts (kontrabass). Som vanlig spilte Monroe selv mandolin. Han var medlem av Opry fra 1939 til kort før sin død. I 1994 arrangerte Ryman for første gang Bluegrass Nights, med Monroe og den 60 år yngre Alison Krauss.. Ricky Skaggs er en annen stjerne innen bluegrass som (ofte med sin gruppe Kentucky Thunder) spiller i Ryman Auditorium etter at han ble medlem av Opry i 1982.

Bygningen er registret i National Register of Historic Places fra 1971 og National Historic Landmark fra 2001

## Referanser


## Eksterne lenker
*
Atlas-alliansen

**Atlas-alliansen** er en norsk stiftelse som består av åtte organisasjoner som er dannet av og for funksjonshemmede. Organisasjonen jobber med å fremme rettighetene og bedre levevilkårene for funksjonshemmede i fattige land. Hovedvekten av arbeidet foregår i Afrika sør for Sahara. 

Atlas-alliansen bidrar primært med støtte til funksjonshemmedes egne organisasjoner i sør med midler fra Norad og andre kilder.

Stiftelsen Atlas-alliansen er opprettet av funksjonshemmedes egne organisasjoner, og disse organisasjonene er aktive i bistandsarbeidet. Atlas-alliansen består i dag av følgende organisasjoner:

* Norges Handikapforbund
* Funksjonshemmedes Fellesorganisasjon
* Norges Blindeforbund  
* Norsk Forbund for Utviklingshemmede
* Ryggmargsbrokk- og Hydrocephalusforeningen
* Mental Helse Ungdom
* Stiftelsen Signo
* Norges Døveforbund

Atlas-alliansen leder også samarbeidsprosjekter mellom funksjonshemmedes organisasjoner og bistandsorganisasjoner i flere afrikanske land. I dette samarbeidet deltar blant andre Redd Barna, Plan, Strømmestiftelsen og ADRA.

Atlas-alliansen har hatt TV-aksjonen i 1991 og 2002, samt Operasjon Dagsverk i 1998 og 2009. Atlas-alliansen ble tildelt TV-aksjonen 2025.

## Referanser


## Eksterne lenker
* Organisasjonens nettsted
Hallvard Magerøy

**Hallvard Magerøy** (født 15. januar 1916, død 15. november 1994) var en norsk filolog, og professor i islandsk ved Universitetet i Oslo. 

Hans kone var kunsthistorikeren Ellen Marie Magerøy.

## Referanser


## Eksterne lenker
* Hallvard Magerøy — *Store norske leksikon*.
Ellen Marie Magerøy

**Ellen Marie Magerøy** (født 4. februar 1918, død 11. desember 2009) var en norsk kunsthistoriker. 

Magerøy hadde gradene cand.philol. og mag.art. Universitetet i Oslo før hun ved samme universitet tok doktorgrad på en avhandling om islandsk treskurd. Hun arbeidet særlig med islandsk og norsk tre-, bein- og hornskurd og kirkekunst.

Magerøy ble i 2005 tildelt ridderkorset av Den islandske falkeorden.

Hennes mann var Hallvard Magerøy, professor i islandsk ved Universitetet i Oslo.

## Bibliografi

## Referanser
Yangge

**Yangge** (kinesisk: 秧歌; pinyin: *Yānggē*, «Risskuddsangen») er en form for kinesisk folkedans som har sine røtter i Song-dynastiets tid. Den er populær særlig i det nordlige Kina, både i by og bygd. Den var opprinnelig en soldans, og ble etterhvert en dans for jordbruksguddommen. Noen dansere kler seg i rødt eller i grønt, eller i alle fall helst i fargesterke drakter, og har vanligvis et rødt silkebånd om midjen. Musikken støttes av tromme, trompet og gong. Men dansen har utviklet seg i mange retninger. Den finnes for eksempel også i form av et syngespill.

I 1940-årene tok det kinesiske kommunistiske parti i bruk dansen som et trekkplaster og en måte for å oppnå tilslutning på landsbygden. Den ble da av og til kalt «reform*yangge*». Kommunistene var blitt kjent med dansen etter den lange marsjen, da de endte opp Yan'an i den nordlige provinsen Shaanxi, der dansen inngikk i de lokale skikker. 

## Litteratur
*Sidney D. Gamble: *Chinese Village Plays from the Ting Hsien Region (Yang Ke Hsüan); a Collection of Forty-Eight Chinese Rural Plays as Staged by Villagers from Ting Hsien in Northern China * (Amsterdam,: Philo Press,  1970). xxix, 762 p.p.&nbsp;ISBN 72134043. Translated from the Chinese by various scholars after the original recordings and edited with a critical introd. and explanatory notes by Sidney D. Gamble.
*

## Eksterne lenker
* Yangge, *Chinaculture*
* Yangge and Waist Drum Dance , *China Vista*
* Yangge, *Tourism in Shaanxi China*
* Chinese Dance Over the Last 60 Years,*Cultural China*
* Yang'ge (Rice Sprout Dance,*Princeton University*
Chilung

:**''Jilong** er også det kinesiske navnet på det tibetanske fylke Gyirong.*



*'Chilung** eller **Jilong*', (uttales [ʤi'lʊng']; [[kinesisk]]: 基隆; [[pinyin]]: *Jīlóng*; [[Wade-Giles]]: *Chi-lung*; [[taiwansk]]: *Ke-lâng*; også stavet *Kilung* og *Keelung''), er en provinsiell hovedstad i Taiwan. Den ligger på den nordøstre delen av øya og grenser til Taipei. Den har Taiwans nest største havn, etter Kaohsiung. Chilung har til «den regnfulle havnen». Den har 391&nbsp;215 innbyggere og er Taiwans 18. største by. 

## Referanser


## Eksterne lenker
*
Eustheniidae

* *[[Cosmioperla]]*
* *[[Eusthenia]]*
* *[[Neuroperla]]*
* *[[Neuroperlopsis]]*
* *[[Stenoperla]]*
* *[[Thaumatoperla]]*

**Eustheniidae** er en av familiegruppene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. 

## Utseende
Store steinfluer, opptil  i vingespenn, nymfene opptil  lange. De voksne er kraftige og ofte ganske kontrastrikt fargede i lysgrønt, gulbrunt og svart. Beina, særlig bakbeina, er kraftige. Hos kortvingede individer er forvingene gjerne harde og hornaktige. Forvingene er rødlige i alle fall et stykke langs framkanten. Bakerst har de to svært robuste haletråder som er omtrent så lange som bakkroppen. Nymfene er brunlige, langstrakte, jevnbrede. Hodet er stort, litt bredere enn pronotum, med ganske små fasettøyne. Antennene er omtrent så lange som hode + thorax. Thorax er langstrakt, de ulike leddene godt skilte. Beina er forholdsvis lange og slanke. Bakkroppen er lang og tverrbred, på undersiden med trådformede gjeller på de fem eller seks fremste leddene. Bakerst har de to haletråder som er noe kortere enn bakkroppen.

## Levevis
Eustheniidae lever som nymfer på stein- og grusbunn i rasktflytende bekker og elver. Nymfene er rovdyr, men vokser langsomt og bruker  på utviklingen. De voksne kan påtreffes over en periode på flere måneder, og kan spise av råtten ved eller på blomster.  Noen flyr bra, andre er klumsete flygere, kortvingede former finnes hos mange av artene.

## Systematisk inndeling
*Cosmioperla*-artene blir noen ganger regnet til *Stenoperla*.

* Ordenen **[[steinfluer]] (Plecoptera)**
** Overfamilien Eusthenioidea
*** Familien **Eustheniidae**
**** Underfamilien Eustheniinae
***** Slekten *[[Eusthenia]]* Gray, 1832 – 6 arter, Australia
***** Slekten *[[Neuroperlopsis]]* Illies, 1960 – én art, Chile:
****** *[[Neuroperlopsis patris]]* Illies, 1960
***** Slekten *[[Thaumatoperla]]* Tillyard, 1921 – 4 arter, Australia
**** Underfamilien Stenoperlinae
***** Slekten *[[Cosmioperla]]* McLellan, 1996 – 5 arter, Australia
***** Slekten *[[Neuroperla]]* Illies, 1960 – én art, Chile:
****** *[[Neuroperla schledingi]]* (Navás, 1929)
***** Slekten *[[Stenoperla]]* McLachlan, 1866 – 2 arter, New Zealand

## Kilder
* Australian Faunal Directory: Eustheniidae

## Eksterne lenker
* 
* Nymfe av ''Cosmioperla kuna''
* Bilde av voksent individ
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
Min (elv)

Elven **Min** kan enten være 

*Min, en elv i den kinesiske provinsen Fujian, 
*Min, en elv i den kinesiske provinsen Sichuan.
Min (Fujian)

**Min** (kinesisk: 闽江; pinyin: *Mǐnjiāng*) er en 577 km lang elv i provinsen Fujian i Folkerepublikken Kina. Den er den største elven i Fujian og en viktig ferdselsåre. De største byene langs elveløpet er Sanming og Nanping. Ved utløpet ligger millionbyen Fuzhou i Taiwanstredet. Ved elva ligger Shuikou-demningen med 1400 MW installert vannkraft-effekt.

Den må ikke forveksles med elven Min i Sichuan, som skrives 岷江.

Elvenavnet går igjen i ordene minnan (闽南, navnet på den kinesiske dialekt som tales sør for elven - *nan* = «sør»), minbei (闽北, de dialekter som tales nord for elvens øvre løp - *bei* = «nord») og Mindong (闽东, et språk og et område som ligger nordøst for elven  - *dong* = «øst»).

Den første omfattende skildring av elven på et vesteuropeisk språk var ved Johan Neuhof (1618–1672), som var nederlandsk sendemann i Østen: 

::«*Bei der ersten Haupt Fuzhou fließt der Fluss Min, der seinen Ursprung an der Grenze zur Provinz [[Zhejiang]] hat, und dann an den Städten Pucheng 浦城, Yanping 延平 und Shuikou 水口 vorbeifließt. Jenseits der Städte aber wird er sehr wasserreich, schleust mit Gewalt in den Landstrich dieser Hauptstadt, und fällt endlich in die See. Er rauscht von der Stadt Pucheng bis an die Stadt Shuikou gar stark und schnell durch die Täler und Steinklippen, danach beginnt er sanft zu fließen. Und wie stark er auch strömen mag, so wird er doch von den Chinesen durch ihre angeborene Scharfsinnigkeit und wunderbare Kunstfertigkeit mit gar kleinen Schiffen befahren. Welche nicht nur ein einziges Steuer besitzen wie andere Schiffe, sondern deren zwei, nämlich eines vorne und eines hinten. Mit diesen Steuerhölzern weiß man diese Schifflein eben wie mit dem Zaum eines Pferdes zu regieren und durch die sowohl unter als über dem Wasser liegenden Klippen behend und geschwind hindurch zu leiten.* »  

## Referanser
Sør–nord-vannoverføringsprosjektet

**Sør–nord-vannoverføringsprosjektet** (南水北调; pinyin: *Nanshui beidiao* eller 南水北调工程, *Nanshui beidiao gongcheng*; engelsk: *South-North Water Transfer Project*) er et prosjekt i Folkerepublikken Kina påbegynt i 1990-årene og som har til hensikt å føre vann fra Yangtze sør i landet per kanaler av en samlet lengde på ca. 1200 kilometer til den nordkinesiske slette og med en særlig viktig utløper til  Beijing, der vannknappheten er tiltagende. Det dreier seg om tre skilte vannveier; en vestlig, en midtre og en østlig rute. Prosjektet ligger an til å bli verdens mest omfattende vannomdirigeringsprosjekt.  

Innen 2050 skal en mengde på årlig 44,8 milliarder kubikkmeter vann overføres – 14,8 mrd. kubikkmeter over den østlige, 13 mrd. kubikkmeter over den midtre og 17 mrd. kubikkmeter over den vestlige ruten.

## Referanser


## Eksterne lenker
* 
* Zhu Ruixiang: China's South-North Water Transfer Project and Its Impacts on Economic and Social Development –  (mwr.gov; PDF; 307 kB)
* China investiert in den Ausbau seiner Wasserinfrastruktur (PDF; 80 kB)
* Introduction to China’s South to North Water Transfer Project – (tudelft.nl, med kart)
* South-North Water Transfer Project – Englisch/Chinesisch
* Projekt: Wasserversorgung Peking
* Nanshui beidiao Baidu Baike
* Nanshui beidiao dongxian gongcheng
* Nanshui beidiao xixian gongcheng
* Nanshui beidiao zhongxian gongcheng
Vennskapsbånd

**Vennskapsbånd** er armbånd laget av knyttet tråd som gjerne blir gitt som symbol på vennskap. Skikken og håndarbeidet stammer fra innfødt latinamerikansk kultur og er en form for makramé. 

Vennskapsbånd spredde seg som mote fra Latin-Amerika til USA fra 1970-tallet, og er nå kjent over store deler av verden.
I tillegg til vennskap har de også vært symbol for tilstøtende temaer, som fred, utviklingshjelp og støtte for homofile.

Ifølge tradisjonen skal en ha på seg et vennskapsbånd til det er blitt så utslitt at det faller av. Dette ærer arbeidet 
og kjærligheten vennen som laget det har lagt ned i båndet. En annen tradisjon sier at man får et ønske oppfylt om man har 
på seg armbåndet i så lang tid.

## Fremgangsmåte

Man lager vennskapsbånd ved å knytte to eller flere tråder på hverandre. Knutene skaper et ruglete, smalt bånd som har et 
særskilt mønster. Det enkleste mønsteret er sikksakkstriper, som man får om man alltid tar tråden fra en side og knytter den i hver av de andre før man begynner på neste omgang. Andre mønstre får man ved å benytte forskjellig rekkefølge.

## Eksterne lenker
* 
* Nettsted med oppskrifter (engelsk)
It’s Over (Roy Orbisons sang)

**«It's Over»** er en amerikansk sang, skrevet av Roy Orbison og Bill Dees.

Den ble spilt inn av Roy Orbison og utgitt på singlen Monument Records 837 i april 1964. Produsent var Fred Foster.

«It's Over» representerer en operamessig rockeballade.

Sangen finnes dessuten på Orbisons album *More of Roy Orbison's Greatest Hits* (1964) samt på hans posthumt utgitte album *A Black & Night Live Night* (1989) fra hans TV-special, som ble sendt på HBO i 1988.

«It's Over» ble også spilt inn av Bonnie Tyler med Prahas Filharmoniske Orkester og utgitt på albumet *Heart Strings* i 2003. Den ble også spilt inn av Billy Mackenzie og utgitt på British Electric Foundations album *Music of Quality and Distinction Volume One* i 1982.

Michael Caine fremførte sangen i spillefilmen *[[Little Voice]]* (1998).

En coverversjon med Don Byron ble utgitt på  albumet *A Fine Line: Arias and Lieder* i 2000.

## Norsk versjon
Eldar Vågan har skrevet en norsk tekst. Den norske tittelen er «Det er over». Vazelina Bilopphøggers har spilt inn sangen. Den ble utgitt på albumet *[[Tempo (album)|Tempo]]* (Slagerfabrikken/Opal SSLP&nbsp;99010 (LP), Slagerfabrikken/Opal SSCD&nbsp;99010 (CD) i 1989.

## Listeplasseringer

## Referanser
Diamphipnoidae

* *[[Diamphipnoa]]*
* *[[Diamphipnopsis]]*

**Diamphipnoidae** er en av familiegruppene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. 

## Utseende
Svært store, kraftige steinfluer, arten *[[Diamphipnoa helgae]]* kan ha et vingespenn på opptil 112 mm og er det største kjente medlemmet av ordenen. Vingene og beina er brunspraglete. Forvingene er ganske smale, bakvingene brede med et bredt, åre-rikt analfelt bakerst. Nymfene er lange og slanke. Hodet er litt smalere enn pronotum, med små fasettøyne. Antennene er ganske robuste og noe lengre enn hode + thorax. Beina er ganske lange og kraftige, på yttersiden med en frynse av lange, utstående hår. På undersiden har de forgreinete gjeller på de fire første bakkroppsleddene. De to haletrådene er noe lengre enn bakkroppen, kraftige, i den indre halvdelen med en frynse av lange, utstående hår på innersiden.

## Levevis
Nymfene lever i kaldt, rennende vann i de kald-tempererte områdene i det sørlige Sør-Amerika. Nymfene av slekten *[[Diamphipnoa]]* ganger på død ved og planter, nymfene av *[[Diamphipnopsis]]* skraper alger fra steiner.

## Systematisk inndeling
Søstergruppen til Diamphipnoidae er Eustheniidae.

* Orden **[[Steinfluer]] (Plecoptera)**
** Overfamilie Eusthenioidea
*** Familie Diamphipnoidae Ricker, 1950 – seks arter
**** Slekten *[[Diamphipnoa]]* Gerstäcker, 1873
***** *[[Diamphipnoa annulata]]* (Brauer, 1869)
***** *[[Diamphipnoa colberti]]* Stark, 2008
***** *[[Diamphipnoa helgae]]* Illies, 1960
***** *[[Diamphipnoa viriscentipennis]]* (Blanchard, 1851)
**** Slekten *[[Diamphipnopsis]]* Illies, 1960 – bare i Chile
***** *[[Diamphipnopsis beschi]]* Illies, 1960
***** *[[Diamphipnopsis samali]]* Illies, 1960

## Kilder
* Stark, B.P. (2008) *Diamphipnoa colberti*, a new stonefly species from Chile, and the possible female of *Diamphipnopsis beschi* Illies (Plecoptera: Diamphipnoidae). *Illiesia* 4: 55-58. http://www2.pms-lj.si/illiesia/papers/Illiesia04-04.pdf

## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
Know Your Enemy (sang)

**«Know Your Enemy»** (norsk oversettelse: *kjenn din fiende*) er en sang utgitt av det amerikanske punkrockbandet Green Day. Sangen er den første singelen fra bandets åttende studioalbum *[[21st Century Breakdown]]* fra 2009. Billboard beskrev sangen tekstmessig som «like politisk belastet som forrige gang (på American Idiot)», og med et «modern rock-radioklart refreng», mens sangprodusent Butch Vig «bringer nok punk/pop glans for å appellere til et bredt publikum».

## Mottakelse
*Alternative Press* kalte sangen en «stor rocklåt» som er et «voldsomt rop på våpen mot apati». Musikkmagasinet *Spin* skrev at sangen «hørtes ut som den var hentet fra *[[Dookie]]*». *About.coms* Bill Lamb sa at sangen var «standard-problemet Green Day», «ikke et genialt» og «ikke på linje med deres siste album», men la til at det var en «stor forsmak» på et av de mest etterlengtede album i 2009. *Pitchfork Media* beskrev låten for å ha «pedantisk stivhet» og som «ikke mer enn en rotete protestsang ment for de som har konventert». *[[Rolling Stone]]* kalte sangen et av høydepunktene på albumet, lovpriste den punk-orienterte lyden og kalte det en «Clash-size bootboy chants».

Billie Joe Armstrong fortalte Q at: «Det er en veldig oppildnende sang. Den handler om å frigjøre deg fra alt dritten du ser på tv». Sangen nådde toppen av både *Billboard* Mainstream og Modern Rock Tracks samtidig. Den nådde også opp på topp 30 på Billboard Hot 100 med en 28.-plass som best. På VG Lista Topp 20, nådde sangen kun en 17.-plass som bestenotering

## Musikkvideo
Musikkvideoen er regissert av Motion Theory's Matthew Cullen (som regisserte videoen til Weezer's «Pork and Beans» i 2008), og hadde premiere på MTV og andre stasjoner over hele verden 24. april 2009. I videoen opptrer bandet på natten på en scene i et felt omgitt av et piggtrådgjerde. Bilder av bandet er også ofte sett gjennom overvåkningskameraer med nattsyn som omgir feltet, så vel som på helikoptre som patruljerer området med lyskastere. Det siste refrenget i sangen viser en brann brenne bak bandet i silhuetter av bandmedlemmene (Billie Joe har en mann med gitar bak ham, Tre Cool har en mann som spiller trommer bak ham, etc). Videoen ble filmet i Los Angeles sentrum.

## Listeposisjoner

## Referanser
Jeanne og Henri Nathansens Minnelegat

**Jeanne og Henri Nathansens Minnelegat** (dansk: *Jeanne og Henri Nathansens Mindelegat*) er, som navnet antyder, et legat til minne om ekteparet Jeanne Nathansen og Henri Nathansen. Det blir normalt utdelt en pengesum på Henrik Nathansens dødsdag den 16. februar innenfor litteratur.

Prisen ble opprettet av en krets av venner i anledning av Henri Nathansens (1868–1944) 75 års fødselsdag 17. juli 1943. Første gang det ble delt ut midler fra legatet var i 1945. Det deles også ut fra legatet et beløp på DKK 25 000 (2004) til kunstnere innen for musikk og teater med videre.

## Liste over mottakere innen litteratur

## Eksterne lenker
* Litteraturpriser.dk
Jean-Marie Delavay

**Jean Marie Delavay** (født 1834 i Abondance i Haute-Savoie i Frankrike, død 1895 i Kina) var en katolsk kinamisjonær, oppdager og botaniker.
## Liv og virke
Han ble som medle, av det parisiske ytremisjonssalskap sendt til Kina i 1867, og virket først i Guangdong. Det er kjent at han engasjerte seg i frikjøping av annamittiske kvinner som var blitt tatt til fange av kinesiske pirater. Han begynte også å samle planter, både i Guangdong og under en reise til provinsen Shaanxi. Alle sine samlinger skjenket han til den britiske botaniker Henry Fletcher Hance, konsul i Kanton, og han sendte dem til England.

Han dro deretter til  Kunming i provinsen Yunnan, og i den provinsen forble han stasjonert til sin død. Hans misjonærgjerning tok ham til Dali og fjellstrøkene bakenfor, der det var mange tibetoburmanske minoritetsgrupper og dessuten et meget rikt og enda stort sett vitenskapelig uutforsket planteliv.

Han var en svært iherdig samler av planter og sendte over 200.000 herbariumspecimen hjem til Frankrike. Det hele ble grundig beskrevet i hans ledsagende brev.. Fra dem ble mange nye genera og over 1.500 nye specier beskrevet, mange av Adrien René Franchet ved Muséum national d'Histoire naturelle i Paris.

En rekke rhododendronarter ble innsamlet av ham og systematisert på grunn av denne innsatsen. Hans navn går igjen i mange plantenavn, som Delavays furu *[[Abies delavayi]]*, Delavays magnolia *[[Magnolia delavayi]]* og Delavays peonia *[[Paeonia delavayi]]*. Andre oppkallinger: *[[lncarvillea delavayi]]*,  *[[Clethra delavayi]]*, *[[Geranium delavayi]]*, *[[Lonicera delavayi]]*, *[[Meconopsis delavayi]]*, *[[Osmanthus delavayi]]*, *[[Philadelphus delavayi]]*, *[[Pyrus delavayi]]*, *[[Schefflera delavayi]]*, *[[Thalictrum delavayi]]* og *[[Wikstroemia delavayi]]*.

## Referanser


## Eksterne lenker
*
Den fjerde raneren

***Den fjerde raneren*** er en kriminalroman skrevet av forfatteren Kjell Ola Dahl.

Boken kom ut i 2005. *Den fjerde raneren* er den femte boken i serien om Gunnarstranda og Frølich. Andre bøker i serien er *[[Dødens investeringer]]*, *[[En liten gyllen ring]]*, *[[Mannen i vinduet]]*, *[[Lille tambur]]*, *[[Svart engel]]* og *[[Kvinnen i plast]]*.

I *Den fjerde raneren* har Frank Frølich noe viktigere rolle enn Gunnarstranda. Mye av romanens handling oppstår som konsekvenser av valg Frølich gjør. Tema i romanen er besettelser. Det gjelder erotikk, kunst, sannhet, kontroll. Handlingen foregår i Oslo, Askim, Valdres, Hemsedal og Kroatia. Sentralt i romanen står et maleri av Giovanni Bellini, et kunstverk som i virkelighetens verden ble stjålet fra katedralen Santa Maria dell’Orto i Venezia i 1993.

## Handling
Historien starter med at Frølich kaster seg over en kvinne, Elisabeth Faremo, inne i en innvandrerbutikk. Han vil få henne ut av skuddlinjen i forbindelse med en politiaksjon. Etter at hun førfulgt ham hjem innleder de en relasjon preget av grenseoverskridelser, forfølgelse og løgner.

En vaktmann på Oslo havn er blitt drept av ukjente ransmenn, og den tungt kriminelle broren til Elisabeth, Jonny, blir siktet for drapet. Broren og hans kompanjonger blir løssluppet når Elisabeth gir de alibi. Frølich får ikke dette til å stemme siden hun var sammen med ham samtidig som drapet foregikk. Frølich oppsøker henne for å komme til bunns i misforholdet. Når Elisabeth forsvinner og Jonny blir funnet død ved Vamma kraftverk i Glomma, har etterforskerne Frølich på listen over mistenkte.

## Referanser
Anne Aanerud

**Anne Aanerud** (født 30. desember 1952, død 18. desember 2020) var en norsk tekstilkunstner.

Aanerud skapte stofftrykk i et geometrisk formspråk med store flater, ofte i forhold til arkitektur. I den første delen av sin karriere benyttet hun klare, sterke farger, men gikk senere mer over til en mindre del av fargeskalaen.

Aanerud underviste blant annet på kunsthåndverkskolene i Bergen og i Oslo, og hadde flere stor utsmykkingsoppdrag, som skoler, sykehus og kulturhus, den norske ambassaden i Saudi-Arabia (1985), Aker Brygge i Oslo (1989) og St. Olavs hospital i Trondheim 2007.

## Referanser


## Kilder
* kulturnett.no
Elisa Cusma

**Elisa Cusma Piccione** (født 24. juli 1981 er en italiensk friidrettsutøver (mellomdistanseløper).

Cusma Piccione deltok i EM 2006 i Göteborg der hun ble slått ut i semifinalen på 800 meter. Hun kom også til semifinalen i VM 2007 i Osaka.

Under innendørs-VM 2008 i Valencia kom hun på sjetteplass på 800 meter, og i OL 2008 i Beijing ble hun nummer fem i sin semifinale, og gikk ikke til finalen.

I innendørs-EM 2009 i Torino tok hun bronsemedaljen på 800 meter med tiden.

## Personlig rekord
* 800 meter – 1.58,69

## Referanser


## Eksterne lenker
*
Gromovo

**Gromovo** (russ.: Громово, finsk: *Sakkola*) er et tettsted i Priozersk rajon i Leningrad oblast, Russland. Tettstedet ligger på Det karelske nes. Navnet *Gromovo* ble tildelt i 1948.

Før 1944 var Sakkola en finsk kommune i Viborgs län. Kommunen hadde  innbyggere i 1939.

I Gromovo ligger en flystasjon med jagerfly for avskjæringsoperasjoner. Flystripen er 2,5 km lang.

## Eksterne lenker
* Artikkel om Sakkola i Nordisk familjebok, bind 24, spalte 431, 1916
* Kart over Sakkola
Idrettsforeningen Skidar

**Idrettsforeningen Skidar** (stiftet i 1916) er et idrettslag fra Skien. Fotballaget tilhører Telemark Fotballkrets.

Klubben ble stiftet på en lekter i Follestad av 9 kamerater under navnet Idrettsforeningen Falk, i 1916, med formål om *"aa drive den ædle lek om og med fotball"*. 10 år senere fikk foreningen beskjed om at navnet måtte endres, for at søknaden om opptak i Norges Fotballforbund (NFF) skulle godkjennes og for at klubben skulle tas inn i Telemark Distriktlag for Idrett (Telemark Idrettskrets). Falk i Horten hadde tatt patent på "Falk"-navnet, så det måtte endres. Valget av nytt navn sto mellom "F.I.F", "Ronn" og "Skidar". Med 24 stemmer mot henholdsvis 3 og 1, ble det Skidar. Det antas at navnet har sin opprinnelse i Skida (elv), eller Skida(n), det gamle navn fra Skien.

Klubbens fotballag for kvinner spilte i sesongen 1986 i øverste divisjon.

IF Skidar var tidligere Odd-, Rosenborg-, Dunfermline-, Vålerenga- og landslagsmålvakt, Geir «Dovregubben» Karlsen sin moderklubb.

Klubbens old boys lag ble kretsmestere i 1992 og 1996.

Boken ***"Fra en lekter i Follestad til Helges Plass"*** ble utgitt i forbindelse med klubbens 100-årsjubileum. Dette er en rikt illustrert bok, som av med-forfatter Kjell Arne Jensen blir beskrevet som *"en litterær juvel som garantert kommer til å få Nordisk Råds litteraturpris når den tid kommer"*. Vi får nå se..Førsteopplaget av boken (350 eksemplarer) ble utsolgt på drøye to uker.

Den 6. november 2014 tok Truls Realfsen over treneransvaret på laget som spiller til daglig sine hjemmekamper på "Helges plass". Dette førte til stor satsing, noe som medførte at Skidar  hentet inn flere spillere. De to Borg- spillerne Eskil Bro Ørvik og Daniel Sanni var noen av de som valgte å signere. Kaptein på laget i 2015 var Petter Semb. Visekaptein var den hodesterke og hardtkjempende midtbanespilleren, Olav Nyhus. Disse har siden forlatt klubben. Realfsen trente laget til opprykk i 2015, men i sesongene 2016 og 2017 uteble fremgangen.

Klubbens seniorlag for herrer spilte i 2018-sesongen i 6. divisjon Telemark. Magne Hansen var da trener for laget. Lørdag 10. november 2018 tapte Skidar 0-4 mot Gvarv/Kjapp på bortebane. Tap i denne kampen medførte at klubben rykket ned i 7.divisjon. På nyåret 2019 kom beskjeden om at Skidar likevel beholder plassen i 6.divisjon grunnet klubbsammenslåinger, lag som trekker seg fra seriespill, osv.

Ny trener i 2020 blir Aleksander Hansen, med Håkon Forberg Lunde som ass. trener.

## Tabell

## Trener(e) IF Skidar

### Trenere i klubbens historie
:**Listet etter når de startet som trenere i IF Skidar:*

***Herrer, senior***

***Damer, senior***

## Referanser


## Eksterne lenker
*
William Safire

**William Lewis Safire** (født 17. desember 1929 i New York City i USA, død 27. september 2009 i Rockville i Maryland) var en amerikansk forfatter, Pulitzer-Prize-belønnet lederskribent, journalist og taleskriver for president Nixon. Han ble tildelt Presidentens frihetsmedalje («Presidential Medal of Freedom») i 2006.

## Referanser
Solhattslekta

* *[[Echinacea atrorubens]]*
* *[[Echinacea laevigata]]*
* *[[Echinacea pallida]]*
* rød solhatt

***Echinacea*** er en gruppe planter i kurvplantefamilien.
De vokser på prærie og i åpen skog. 
Noen arter brukes i urtemedisiner og noen brukes som prydplanter.

Arten rød solhatt ble tidligere regnet som et medlem av gruppen solhatter (*Rudbeckia*), derav navnet.

## Eksterne lenker
*
I.M. Skaugen

:*For skipsrederen, se [[Isak Martinius Skaugen]]*

**IMSK SE**, tidligere **I.M. Skaugen SE**, var et norsk rederi. Det ble avviklet i 2018.

Firmaet kan føres tilbake til det tidligere aksjeselskapet *D/S-A/S Eikland* som ble etablert i 1916 av blant andre Isak Martinius Skaugen, en bondegutt fra bruket Skaugen som kom fra små kår og som jobbet seg opp fra dekksgutt til skipper og skipsreder. Det senere firmaet I.M. Skaugen AS ble dannet i 1990 gjennom en sammenslåing av Skaugens firmaer og selskapene Laboremus og Kosmos. I august 2018 skiftet rederiet navn til IMSK SE. Firmat hadde de siste årene hovedvekt på transport av gass og olje.

I september 2018 offentliggjorde administrerende direktør Morits Skaugen at driften av IMSK SE blir avviklet. Årsaken skal være problemer med å refinansiere selskapet.

## Se også
* Skaugen

## Referanser


## Eksterne lenker
*
San Diego Comic-Con

**San Diego Comic-Con International** (opprinnelig *San Diego Comic book convention*), vanligvis kjent som **Comic-Con** eller **San Diego Comic-Con**, er en messe om tegneserier og moderne populærkultur som holdes over fire dager om sommeren i San Diego i USA. Den ble startet i 1970 med 145 deltagere, og har de siste årene blitt besøkt av  deltagere.

## Eksterne lenker
*
Oddleif Stensland

**Oddleif Stensland** (født 7. juli 1973) er en heavy metal-musiker fra Sør-Audnedal.

Stensland har en karriere som vokalist og gitarist innen flere heavy metal-band i på Sørlandet, som Ingermanland og Scariot. Han spiller i progressiv metal-bandet Communic. 

## Band
*Xenon
*Revival
*Clairvoya
*Scariot 
*Ingermanland
*Communic

*Ingermanland* var et norsk progressiv metal-band fra Kristiansand, som ble etablert i 1999 og oppløst i 2004. To av medlemmene gikk så videre til Communic. Ingermanland besto foruten Stensland av Erik Mortensen (bassgitar) og Øyvind Klev (trommer). De er registrert med to utgivelser:

* 1999: *Surface as ceiling* (demo)
* 2001: *Beyond Equator* (eget selskap)
Losjakke

**Losjakke **, også kalt **pjekkert** og **skipperjakke**, og i marinen gjerne **sjøtrøye**, er et ytterplagg i form av en dobbelkneppet jakke eller kort frakk av tykt tøy, oftest svart eller marineblå. Plagget ble tidligere mest brukt av sjøfolk, senere også av barn, særlig gutter. I dag fins varianter for både menn og kvinner. Knappene har noen ganger anker som utsmykning. 

Som den engelske betegnelsen *pea-jacket*, kommer ordet «pjekkert» fra nedertysk *grovt ulltøy* og *liten jakke*. Andre engelske navn på plagget er blant annet *pea coat (peacoat)*, *pilot-jacket* og *reefer*.

## Referanser


## Eksterne lenker
Nyseryllik

**Nyseryllik** (*Achillea ptarmica*) er en 20-60 cm høy flerårig urteplante i kurvplantefamilien. Nyseryllik har færre, men større korger enn vanlig ryllik. Hver korg har 10-14 hvite kantkroner. Bladene er hele og fint sagtakkede.

## Etymologi
Navnet ryllik kommer fra lavtysk *roleke* som henspiller på at bladene ruller seg sammen i tørke. Det latinske achillea kommer fra den greske mytologiske helt Akilles som ifølge sagnet leget sine soldaters sår med ryllik. Ptarmica kommer fra det greske *ptairo* som betyr å nyse.

## Utbredelse
Planten er en eurasisk art som opprinnelig ble innført i Norge som hageplante på 15-1700-tallet. Fra ca. 1900 finnes flg. beskrivelse av utbredelsen: ”Viltvoxende hist og her i lavlandet, omtrent til Polarcirkelen.” Planten er nå observert opp til over 1200 moh. på sørvestlandet og har etter hvert spredt seg over hele landet. Vanlig, men ikke i så stort antall som vanlig ryllik. Nyseryllik trives godt i grøfter og på fuktig, dårlig drenert jord.

## Bruk og nytte
I likhet med sin nære slektning, ryllik, inneholder nyseryllik bitterstoffer som, blant annet achillein, som har gitt uttrekk av planten aromatiske og medisinske egenskaper. Det brukes blant annet i enkelte krydderbrennevinsorter. Enkelte steder har den også vært brukt som te. Rota av nyseryllik har tidligere vært tørket og knust, og brukt til snus eller nysepulver – derav også navnet på planten.

## Bilder

Fil:Achillea ptarmica prg 1.jpg
Fil:Wilde bertram 16-08-2005 19.30.24.JPG
Fil:Sneezewort (Achillea ptarmica).jpg


## Referanser


## Eksterne lenker
* 
* Mediabasen 
* Kristins flora
Den store tyrkiske krig

**Den store tyrkiske krig** viser til en rekke militære konflikter mellom Det osmanske rike og samtidens europeiske makter som gikk sammen i Den hellige liga i løpet av den andre halvdelen av 1600-tallet.

## 1667-1683
Etter Bogdan Chmelnitskijs opprør da Russland erobret deler av østlige Ukraina fra Det polsk-litauiske samvelde, ble en del kosakker i sørøstlige delen av Polen-Litauen. Deres leder Petro Dorosjenko ønsket å knytte resten av Ukraina med Det osmanske riket og begynte et opprør mot hetman (tittelen på den polske hærens kommandant) Jan III Sobieski. Sultan Mehmet IV, som visste at det polsk-litauiske samvelde var svekket på grunn av indre konflikter, og angrep Kamenets-Podolsk, en større by ved grensen.

En mindre polsk hær ble beseiret av en langt større osmansk hær i hva som stundom er kjent som den polsk-osmanske krig av 1672-1676. Det første slaget skjedde i Sconograd i Ungarn som da var okkupert av osmanene. Etter at polakkene ble beseiret trakk de seg tilbake etter tre måneder. De forsøkte deretter å beseire osmanene i fire år uten større suksess. Den tyrkiske framgangen som fulgte senere var begynnelsen på de russisk-tyrkiske krigene. Polakkene inngikk avtale om å overgi Kamenets-Podolsk og betale tributt til den osmanske sultan.

Da nyheten om nederlaget og fredsavtalene nådde Warszawa nektet sejmen å betale tributt og organiserte en stor hær under Jan III Sobieski. Deretter vant polakkene slaget ved Khotyn i 1673. Osmanene beholdt kontrollen Kamenets-Podolsk. Etter at kong Michael døde i 1673 ble Jan Sobieski valgt til konge av Polen.

## Den hellige ligas krig (1683–1698)
Etter noen få år med fred angrep Det osmanske riket det habsburgske riket. Tyrkerne klarte nesten å erobre Wien, men Jan III Sobieski ledet en kristen allianse som beseiret dem i slaget ved Wien som bremset det osmanske overherredømme i sørøstlige Europa.

En ny hellig liga ble fremmet av pave Innocent XI og besto av det hellige romerske rike (ledet av habsburgske Østerrike), Republikken Venezia og Polen i 1684, og hvor storfyrstedømmet Moskva ble med i 1686. Ulike tysk, engelske og skotske protestanter ble med som frivillige i alliansen. Det andre slaget ved Mohács ble et knusende nederlag for sultanen.

Russlands deltagelse markerte for første gangen at landet formelt deltok i en allianse med europeiske statsmaker. Dette var begynnelsen på en rekke russisk-tyrkiske kriger som fortsatte inn på 1900-tallet. Som et resultat av hærkampanjer på Krim mot Krim-khanatet og på Azov, erobret russerne den viktige osmanske festningen i Azov.

Som en følge av det avgjørende slaget ved Zenta i 1697 og deretter mindre sammenstøt som slaget ved Podhajce i 1698, vant den hellige liga krigen i 1699 og tvang Det osmanske riket til å signere fredsavtalen av Karlowitz. Osmanene avga det meste av Ungarn, Transilvania og Slavonia til Østerrike mens Podolia gikk tilbake til Polen. Det meste av Dalmatia gikk til Venezia sammen med Morea (på Peloponnes i sørlige Hellas), men som osmanene fikk tilbake i Passarowitz-traktaten i 1718.

## Referanser
Alseanske språk

**Alseanske språk** er en språkfamilie som ble snakka ved kysten av det som i dag er Oregon i USA. Språkfamilien består av to språk som begge er utdødd: alsea og yaquina. Yaquina ble sist dokumentert i 1884, og alsea i 1942. Den siste brukeren av alsea het John Albert.
Jesper Tørring

**Jesper Tørring** (født 27. september 1947 i Randers) er en dansk friidrettsutøver.  Han vant gull i høydehopp under EM 1974 i Roma.

I 1971 satte han dansk rekord i lengde med 7,80 m, en rekord som ikke ble slått før i 2003. Han var dansk mester i lengde hvert år 1967&ndash;1977, dansk mester i høyde 1972&ndash;79 (bortsett fra 1974) samt mester på 110 meter hekk 1971&ndash;1977 (bortsett fra 1972).

## Referanser


## Eksterne lenker
* 
* Jesper Tørrings danske mesterskap og rekorder